3. การประกอบธุรกิจของแต่ละสายผลิตภัณฑ์

  3.1 ธุรกิจพัฒนาอสังหาริมทรัพย์

  (ก) ลักษณะผลิตภัณฑ์หรือบริการ

  รายได้ของบริษัทและบริษัทย่อยจากการประกอบธุรกิจพัฒนาอสังหาริมทรัพย์ แบ่งเป็นประเภท
  ทาวน์เฮ้าส์ บ้านเดี่ยว และคอนโดมิเนียม ซึ่งโครงการที่พัฒนาทั้งหมด
  จะเป็นโครงการที่ตั้งอยู่ในเขตกรุงเทพมหานครและปริมณฑล

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2550 ดังต่อไปนี้

[TABLE]

(2) การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

ภาวะตลาดอสังหาริมทรัพย์ปี 2550 โดยรวมยังคงขยายตัวต่อเนื่องแม้ว่าจะมีปัจจัยต่างๆ
มากระทบไม่ว่าจะเป็นราคาน้ำมันโลกซึ่งสูงขึ้นอย่างต่อเนื่องมาตั้งแต่ปีก่อน
เศรษฐกิจโลกโดยรวมขยายตัวชะลอลงจากปีก่อนตามสภาวะเศรษฐกิจของสหรัฐอเมริกาและปัญหาซับไพรม์
เงินบาทที่แข็งค่าขึ้นอย่างต่อเนื่อง สถานการณ์การเมืองในประเทศ
และสถานการณ์ความไม่สงบในภาคใต้ เป็นต้น

การแข่งขันที่ค่อนข้างรุนแรงต่อเนื่องจากปีก่อนหน้า มีผลให้ผู้ประกอบการแต่ละรายกระตุ้นยอดขาย
โดยใช้กลยุทธ์ต่างๆ ไม่ว่าจะเป็นกลยุทธ์ด้านผลิตภัณฑ์ ราคา ทำเล
การร่วมมือกับพันธมิตรหรือโปรโมชั่นต่างๆ เพื่อดึงดูดลูกค้าและเร่งการตัดสินใจซื้อ
ปัจจัยสำคัญที่มีผลกระทบต่อตลาดอสังหาริมทรัพย์โดยรวม
ยังคงเป็นการขยายตัวทางเศรษฐกิจของประเทศ และอัตราการว่างงานที่ยังคงอยู่ในระดับต่ำ
โดยในปี 2550 อัตราการขยายตัวทางเศรษฐกิจของไทยอยู่ที่ร้อยละ 4.8
และอัตราการว่างงานอยู่ที่ร้อยละ 1.4 เท่านั้น ส่งผลให้ตลาดอสังหาริมทรัพย์ปี 2550 ยังคงเติบโต
สำหรับการปรับลดอัตราดอกเบี้ยในปี 2550 เป็นเพียงปัจจัยสนับสนุนเท่านั้น
ไม่มีส่วนช่วยกระตุ้นตลาดอสังหาริมทรัพย์มากเท่าใดนัก
เนื่องจากการลดอัตราดอกเบี้ยโดยทั่วไปมักจะเนื่องมาจากภาวะเศรษฐกิจชะลอตัว
ดังนั้นการปรับลดอัตราดอกเบี้ยในช่วงต้นๆ จึงไม่ส่งผลกระตุ้นกำลังซื้อ
เนื่องจากความไม่มั่นใจในภาวะเศรษฐกิจเป็นหลัก และนอกจากนี้เหตุผลอื่นที่สำคัญได้แก่
การที่อัตราดอกเบี้ยของประเทศไทยไม่มีอัตราดอกเบี้ยระยะยาวสำหรับผู้กู้ซื้อบ้าน
ฉะนั้นการปรับลดอัตราดอกเบี้ยจึงไม่กระตุ้นตลาดอสังหาริมทรัพย์มากนัก

  กลยุทธ์การแข่งขัน

  สำหรับภาพรวมของตลาดอสังหาริมทรัพย์ในอนาคต จะเป็นการแข่งขันของผู้ประกอบการรายใหญ่
  (Big Player) เป็นหลัก ดังนั้นบริษัทฯ จึงเตรียมปรับองค์กร
  เพื่อให้สอดรับกับการแข่งขันที่จะรุนแรงขึ้น
  โดยเริ่มต้นจากการปรับวิสัยทัศน์และพันธกิจหลักของบริษัทใหม่
  เพื่อให้พนักงานทุกคนมีเป้าหมายเดียวกัน คือ มุ่งให้ความสำคัญกับลูกค้าและบริการที่ครบวงจร
  มากกว่าการมุ่งสร้างยอดขาย เพราะเราเชื่อเสมอว่า การสร้างความพึงพอใจแก่ลูกค้า
  เป็นปัจจัยหลักที่จะนำมาซึ่งความสำเร็จในธุรกิจอสังหาริมทรัพย์ โดยวิสัยทัศน์ใหม่ของบริษัท คือ
  “เราจะเป็นที่ยอมรับในฐานะผู้กำหนดทิศทางในการอยู่อาศัยด้วยความคิดสร้างสรรค์
  เพื่อตอบสนองความต้องการในการอยู่อาศัยและถึงพร้อมด้วยคุณภาพทั้งสินค้าและการบริการภายในปี
  2553” และพันธกิจหลัก คือ
  “เราจะไม่หยุดนิ่งในการสร้างสรรค์ความพึงพอใจในการอยู่อาศัยที่ถึงพร้อมด้วยคุณภาพ”

  ทั้งนี้ จากเป้าหมายของบริษัทที่มุ่งสร้างความพึงพอใจแก่ลูกค้าเป็นสำคัญ ในปี 2550 บริษัทฯ
  จึงได้เพิ่มทีมงานในแผนกลูกค้าสัมพันธ์ให้มากยิ่งขึ้น เพื่อพร้อมดูแลและพัฒนาคุณภาพชีวิตของลูกค้า
  AP ทุกท่าน นอกจากนั้นบริษัทฯ ยังได้เพิ่มจำนวนพนักงานของบริษัท ซิตี้สมาร์ท เซอร์วิส จำกัด
  บริษัทฯ ในเครือ AP ที่มีหน้าที่บริหารจัดการโครงการภายใต้การพัฒนาของบริษัท
  ทั้งในอนาคตยังมีเป้าหมายที่จะรับบริหารโครงการอื่นๆที่มิได้พัฒนาโดย AP อีกด้วย
  และอีกบริการหนึ่งของบริษัทในเครือที่มีการเติบโตอย่างรวดเร็ว คือ ธุรกิจนายหน้า ตัวแทน
  ซื้อขาย เช่าอสังหาริมทรัพย์ ภายใต้การดำเนินงานของบริษัท กรุงเทพ ซิตี้สมาร์ท จำกัด
  พร้อมอำนวยความสะดวกแก่ลูกค้าในการซื้อ ขาย และเช่าที่อยู่อาศัยทุกประเภท โดยในปี 2550
  มีรายการซื้อขายผ่านบริษัทดังกล่าวถึง 1,200 ล้านบาท

  บริษัทยังคงนโยบายที่จะสร้างบ้านในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  โดยจะเน้นที่อยู่อาศัยในตลาดระดับกลาง (ระดับราคา 3-6 ล้านบาท) ซึ่งแตกต่างจากบริษัทอื่น
  ๆ ซึ่งจะเน้นที่อยู่อาศัยระดับบนในพื้นที่นอกเมือง
  นอกจากนี้บริษัทยังมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
  ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
  หนังสือพิมพ์ และป้ายโฆษณาตามจุดต่างๆ ที่สำคัญ
  และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
  รวมทั้งมีบ้านบางส่วนที่มีการก่อสร้างก่อนขาย ประมาณ 60 – 80 %
  เพื่อสร้างความเชื่อมั่นให้กับลูกค้า รวมถึงการใช้แนวคิดบ้านสไตล์ Urbanion
  โดยได้รับการตอบสนองจากลูกค้าเป็นอย่างดี และจากการที่สินค้าส่วนใหญ่ของบริษัทในปัจจุบัน
  เป็นทาวน์เฮ้าส์ ซึ่งเน้นลูกค้าที่ต้องการที่อยู่อาศัยในเขตเมืองที่มีการคมนาคมสะดวก
  จึงมีคู่แข่งขันรายใหญ่น้อยราย ซึ่งจะมีที่อยู่อาศัยในทำเลที่แตกต่างกันด้วย
  และด้วยชื่อเสียงในด้านคุณภาพ และบริการ
  รวมทั้งการสำรวจความต้องการของผู้อยู่อาศัยในแต่ละพื้นที่เพื่อให้ได้ที่อยู่อาศัยที่ตรงตามความต้องการ
  จึงทำให้สินค้าของบริษัทเป็นที่ต้องการของผู้บริโภค

  ทั้งนี้ในปีที่ผ่านมา ผู้ประกอบการในธุรกิจต่างพากันปรับกลยุทธ์เพื่อให้สอดรับกับภาวะการแข่งขัน
  ดังนั้น การมุ่งขยายฐานลูกค้าไปยังทำเลอื่นๆ
  ตลอดจนการพัฒนาสินค้าให้มีรูปแบบที่หลากหลายยิ่งขึ้น ไม่ใช่เฉพาะสินค้าหลัก (Core Product)
  ของบริษัทเท่านั้น จึงเป็นแนวทางที่ผู้ประกอบการส่วนใหญ่เลือกใช้ เพื่อสร้างยอดขายให้มากขึ้น
  เช่น ผู้ประกอบการที่พัฒนาเฉพาะสินค้าแนวราบ เริ่มขยายฐานการพัฒนามาในตลาดคอนโดมิเนียม
  หรือผู้ประกอบการที่มุ่งพัฒนาเฉพาะสินค้าราคาถูก ก็เริ่มขยายการพัฒนาในสินค้าทุกประเภทมากขึ้น
  เป็นต้น ส่งผลให้เราได้เห็นภาพการแข่งขันรุนแรงในทุกเซ็กเม้นท์ โดยเฉพาะตลาดคอนโดมิเนียม
  เนื่องด้วยปัจจัยหลายอย่าง ทั้งราคาน้ำมันที่ปรับตัวสูงขึ้น และ Urbanization Trend
  หรือกระแสความต้องการที่อยู่อาศัยในเมืองที่กระตุ้นให้ซิตี้ คอนโด
  ได้รับความนิยมมากตรงกันข้ามกับบ้านเดี่ยวและทาวน์เฮ้าส์ที่ขยายตัวน้อยลง

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าซึ่งอยู่ในตลาดระดับกลางขึ้นไป (ระดับราคา 3-6
  ล้านบาท) ที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์ บ้านเดี่ยว
  หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business District)
  ของกรุงเทพมหานคร

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ
  รวมทั้งการใช้ประโยชน์จากฐานลูกค้าหรือผู้มาเยี่ยมชมโครงการที่มีอยู่ แต่สื่อหลักที่ใช้จะเป็น
  ป้ายโฆษณา และหนังสือพิมพ์ เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  โครงการส่วนใหญ่ของบริษัทจะเป็นคอนโดมิเนียม รองลงมาจะเป็นทาวน์เฮ้าส์และบ้านเดี่ยว
  โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
  โดยบริษัทจะเน้นที่ตั้งอยู่ในรอบชั้นในของกรุงเทพมหานคร ในระดับราคา 3-6 ล้านบาทเป็นหลัก
  เนื่องจากผู้ประกอบการส่วนใหญ่จะเน้นการทำโครงการในระดับราคาสูงมากกว่า ดังนั้น
  ตลาดที่อยู่อาศัยในระดับกลางจึงมีการแข่งขันที่ไม่สูงนักเมื่อเทียบกับตลาดระดับบน
  จุดแข็งทางด้านการตลาดของบริษัทและบริษัทย่อย คือ
  การเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ส่วนใหญ่ของบริษัทและบริษัทย่อย จะเปิดตัวภายใต้ชื่อ []
  ซึ่งประกอบไปด้วยโครงการบ้านกลางกรุง , บ้านกลางเมือง , The City , The Address
  และ Life ซึ่งจะแยกด้วยระดับราคาจาก A+ ไปจนถึง B โดยมีกลุ่มลูกค้าเป้าหมายดังนี้

  -------------- -------------------- ----------------- ------------------
  โครงการ        ประเภท               ช่วงราคา           อายุกลุ่มลูกค้า

  บ้านกลางกรุง     ทาวน์เฮ้าส์ , บ้านเดี่ยว   6 ล้านบาทขึ้นไป      35-40 ปี

  บ้านกลางเมือง    ทาวน์เฮ้าส์             3 - 6 ล้านบาท      30-35 ปี

  The City       บ้านเดี่ยว              5 – 10 ล้านบาท     มากกว่า 40 ปี

  The Address    คอนโดมิเนียม           3 – 6 ล้านบาท      30-45 ปี

  Life           คอนโดมิเนียม           2 – 3 ล้านบาท      25-35 ปี
  -------------- -------------------- ----------------- ------------------

  (ค) การจัดหาผลิตภัณฑ์เพื่อจำหน่าย

  ลักษณะการจัดให้ได้มาซึ่งผลิตภัณฑ์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา และโอนให้ลูกค้า
  ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  งานที่ยังไม่ได้ส่งมอบ

บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างทั้งโครงการ ในกรณีคอนโดมิเนียมจะต้องมียอดขายร้อยละ 40 ของพื้นที่ที่เปิดขาย

ณ วันที่ 31 ธันวาคม 2550
บริษัทและบริษัทย่อยมีบ้านที่อยู่ระหว่างการก่อสร้างซึ่งเป็นยอดบ้านที่ได้ทำสัญญาแล้วและรอส่งมอบให้แก่ลูกค้า
ดังตารางต่อไปนี้

+---+-----------------------+------------------+-----------+----------+
| ล |   โครงการ             |   ที่ตั้ง            |   บ       |          |
| ำ |                       |                  | ้านรอส่งมอบ |          |
| ด |                       |                  |           |          |
| ับ |                       |                  |           |          |
+===+=======================+==================+===========+==========+
|   |                       |                  |   มูลค่าขาย |   จ      |
|   |                       |                  |           | ำนวนหน่วย |
|   |                       |                  |           |          |
|   |                       |                  |  (ล้านบาท) |   (ยูนิต)  |
+---+-----------------------+------------------+-----------+----------+
| 1 |   บ้านกลางกรุง Grand    |   ถ.พระราม 3     |   54      |   2      |
|   |   Vienna พระราม 3     |                  |           |          |
+---+-----------------------+------------------+-----------+----------+
| 2 |   บ้านกลางกรุง          |   เขตปทุมวัน       |   552     |   93     |
|   |   สยาม-ปทุมวัน          |                  |           |          |
+---+-----------------------+------------------+-----------+----------+
| 3 |   บ้านกลางกรุง Office   |   ถ.บางนา – ตราด |   11      |   1      |
|   |   Park สุขุมวิท - บางนา  |                  |           |          |
+---+-----------------------+------------------+-----------+----------+
| 4 |   บ้านกลางกรุง The Nice |   ถ.รัชโยธิน       |   63      |   4      |
|   |   (France) รัชวิภา      |                  |           |          |
+---+-----------------------+------------------+-----------+----------+
| 5 |   บ้านกลางกรุง The      |   แยกประชานุกูล    |   115     |   22     |
|   |   Royal Vienna รัชวิภา  |                  |           |          |
+---+-----------------------+------------------+-----------+----------+
| 6 |   บ้านกลางเมือง British |   ถ.ศรีนครินทร์     | 13        |   2      |
|   |   Town ศรีนครินทร์       |                  |           |          |
+---+-----------------------+------------------+-----------+----------+
| 7 | บ้านกลางเมือง Swiss     |   ถ.เกษตร –      |   148     |   35     |
|   | Town เกษตร -          |   นวมินทร์         |           |          |
|   |                       |                  |           |          |
|   | นวมินทร์                |                  |           |          |
+---+-----------------------+------------------+-----------+----------+
| 8 | บ้านกลางเมือง Luzern    |   ถ.สุขุมวิท 77     |   15      |   4      |
|   | สุขุมวิท 77              |   ซ.อ่อนนุช 46     |           |          |
+---+-----------------------+------------------+-----------+----------+
| 9 |   บ้านกลางเมือง Monte - |   ถ.รัชโยธิน       |   53      |   8      |
|   |   Carlo รัชวิภา         |                  |           |          |
+---+-----------------------+------------------+-----------+----------+
| 1 |   บ้านกลางเมือง The     |   ถ.กรุงเทพกรีฑา   |   71      |   23     |
| 0 |   Paris พระราม9 –     |                  |           |          |
|   |                       |                  |           |          |
|   |   รามคำแหง            |                  |           |          |
+---+-----------------------+------------------+-----------+----------+
| 1 |   บ้านกลางเมือง The     |   ถ.ศรีนครินทร์     |   24      |   6      |
| 1 |   Royal Monaco        |   ซอยอนามัย       |           |          |
|   |                       |                  |           |          |
|   |   ศรีนครินทร์ - พัฒนาการ  |                  |           |          |
+---+-----------------------+------------------+-----------+----------+
| 1 |   THE CITY พระราม5 -  |   ถ.พระราม 5     |   60      |   11     |
| 2 |   ปิ่นเกล้า              |                  |           |          |
+---+-----------------------+------------------+-----------+----------+
| 1 |   THE CITY ปิ่นเกล้า     |   ถ.ปิ่น           |   689     |   89     |
| 3 |                       | เกล้า-พุทธมณฑลสาย2 |           |          |
+---+-----------------------+------------------+-----------+----------+
| 1 |   The Address Siam    |   ถ.เพชรบุรี       |   1,107   |   204    |
| 4 |                       |                  |           |          |
+---+-----------------------+------------------+-----------+----------+
| 1 |   The Address         |   ถ.สุขุมวิท        |   265     |   58     |
| 5 |   Sukhumvit 42        |                  |           |          |
+---+-----------------------+------------------+-----------+----------+
| 1 |   Life @ BTS Thaphra  |   ถ.รัชดาภิเษก     |   1,119   |   560    |
| 6 |                       |   เขตธนบุรี        |           |          |
+---+-----------------------+------------------+-----------+----------+
| 1 |   Life @ Ratchada     |   ถ.ลาดพร้าว      |   1,024   |   467    |
| 7 |                       |                  |           |          |
+---+-----------------------+------------------+-----------+----------+
| 1 |   Life @ Sathorn 10   |   ซ.สาทร 10      |   1,047   |   283    |
| 8 |                       |                  |           |          |
+---+-----------------------+------------------+-----------+----------+
| 1 |   Life @              |   ถ.รัชดาภิเษก     |   1,238   |   472    |
| 9 |   Ratchada-Suthisan   |                  |           |          |
+---+-----------------------+------------------+-----------+----------+
| 2 |   Life @ Phahon-Ari   |   ถ.พหลโยธิน      |   928     |   349    |
| 0 |                       |                  |           |          |
+---+-----------------------+------------------+-----------+----------+
| 2 |   Life @ Phahon 18    |   ซ.พหลโยธิน 18   |   393     |   163    |
| 1 |                       |                  |           |          |
+---+-----------------------+------------------+-----------+----------+
| 2 |   Life @ Sukhumvit 65 |   ถ.สุขุมวิท        |   1,362   |   464    |
| 2 |                       |                  |           |          |
+---+-----------------------+------------------+-----------+----------+
| 2 |   Life @              |   ถ.รัชดาภิเษก     |   1,205   |   447    |
| 3 |   Ratchada-Haui       |                  |           |          |
|   |   Khwang              |                  |           |          |
+---+-----------------------+------------------+-----------+----------+
| 2 |   The Address Chidlom |   ซ.สมคิด         |   2,602   |   411    |
| 4 |                       |                  |           |          |
+---+-----------------------+------------------+-----------+----------+
|   |   รวม                 |                  |   14,158  |   4,178  |
+---+-----------------------+------------------+-----------+----------+